Source: https://revista22.ro/actualitate-interna/update-presedintele-iccj-si-ministrul-justitiei-critica-declaratiile-premierului-cu-privire-la-condamnarea-lui-liviu-dragnea-csm-sesizeaza-inspectia-judiciara-ce-spune-victor-ponta
Timestamp: 2019-10-21 20:53:20+00:00

Document:
UPDATE Presedintele ICCJ si ministrul Justitiei critica declaratiile premierului cu privire la condamnarea lui Liviu Dragnea. CSM sesizeaza Inspectia Judiciara. Ce spune Victor Ponta | Revista 22 GDPR
UPDATE Presedintele ICCJ si ministrul Justitiei critica declaratiile premierului cu privire la condamnarea lui Liviu Dragnea. CSM sesizeaza Inspectia Judiciara. Ce spune Victor Ponta
Cele mai recente declaratii ale premierului Ponta cu privire la Justitie intampina reactii din partea presedintelui Inaltei Curti, Livia Stanciu, si a ministrului Justitiei, Robert Cazanciuc. De altfel, un membru al CSM a cerut sesizarea Inspectiei Judiciare dupa afirmatiile premierului.
UPDATE 2: Consiliul Superior al Magistraturii a decis, in sedinta de plen de marti, sa sesizeze Inspectia Judiciara cu privire la declaratiile facute de premierul Ponta in privinta condamnarii lui Liviu Dragnea.
“Ca urmare a afirmatiilor domnului Victor Ponta, prim ministru al Romaniei, emise in spatiul public in cadrul emisiunii <>, difuzata de postul de televiziune Romania TV in data de 01 iunie 2015, cu incepere de la ora 20.31, conducerea Consiliului Superior al Magistraturii a sesizat Inspectia Judiciara in vederea efectuarii de verificari cu privire la apararea independentei sistemului judiciar, potrivit art. 30 alin. (1) din Legea nr. 317/2004 privind CSM, republicata cu modificarile si completarile ulterioare”, transmite Consiliul intr-un comunicat.
UPDATE 1: Dupa ce judecatorul CSM Alexandru Serban a cerut sesizarea Inspectiei Judiciare fata de declaratiile facute de premier in privinta condamnarii lui Liviu Dragnea, Victor Ponta reactioneaza: "Spuneți direct și ne supunem!”.
Victor Ponta a declarat luni seara, la Romania TV, că judecătoarele care l-au condamnat pe Liviu Dragnea în dosarul fraudelor de la referendum ar fi fost arestate dacă îl achitau. El sustine ca in PSD exista “tensiune”, dupa condamnarea lui Dragnea.
Declaratia premierului, sustine presedintele ICCJ, ofera Consiliului Superior al Magistraturii (CSM) posibilitatea de a sesiza Inspectia Judiciara, in vederea constatarii unei ingerinte in mersul Justitiei.
“CSM, daca s-a facut o astfel de declaratie de catre premier, are posibilitatea de a sesiza IJ pentru a vedea daca prin aceste afirmatii s-a adus sau nu atingere independentei sistemului judiciar”, a spus Livia Stanciu, citata de Ziare.com.
Si ministrul Justitiei a semnalat faptul ca, in ultimul timp, sunt foarte multe declaratii despre Justitie in spatiul public.
“Am facut apel in mod constant, in special la oamenii politici sa aiba o retinere in a comenta deciziile Justitiei”, a spus Robert Cazanciuc, dupa afirmatiile premierului.
De altfel, declaratiile facute de Victor Ponta l-au determinat pe judecatorul Alexandru Serban, membru al CSM, sa ceara marti plenului Consiliului sa ia in discutie sesizarea IJ fata de pozitia exprimata de premier cu privire la condamnarea lui Liviu Dragnea.
Dragnea, preşedintele executiv al PSD, a fost condamnat la un an de închisoare cu suspendare şi un termen de încercare de 3 ani, în dosarul Referendumul, în care DNA a cerut închisoare cu executare. Decizia nu este definitiva şi poate fi atacată la aceeaşi instanţă.

References: ICCJ 
 CSM 
 ICCJ 
 CSM 
 CSM 
 CSM